La Piscina d’Estiu, el lloc idoni on passar aquests dies de sufocant calor
2025-07-24

Des del passat 16 de juny, les Piscines d’Estius de Burjassot, situades en el Poliesportiu Municipal, estan obertes al públic. Al llarg de tota aquesta setmana, protagonitzada per una sufocant ona de calor que s’està traduint en jornades on s’han superat els 40º, els ciutadans i les ciutadanes, xicotets, joves i adults troben en les piscines municipals el lloc idoni per refrescar-se.

Aquest matí (8-07-2015), l’alcalde de Burjassot, Rafa García, ha visitat les instal·lacions de les Piscines d’Estiu per conèixer de primera mà l’ambient que aquests dies s’està vivint allí. En la visita ha estat acompanyat del regidor de Serveis Municipals, Manuel Lozano, i del regidor de Governació, Esports i Policia, Manuel Pérez Menero. A més, el primer edil ha tingut l’oportunitat de conversar amb el Cap de la Policia Local, José del Río, sobre el reforç policial en les instal·lacions i de saludar, tant als responsables de la Piscina com al personal de socorrisme.

La Piscina d’Estiu està oberta, de dimarts a diumenge, d’11.30 a 19 hores.